2020. március 5-én vált hivatalossá, hogy az ír műsorsugárzó Lesley Royt választotta ki az ország képviseletére a 2020-as Eurovíziós Dalfesztiválon. Március 18-án az Európai Műsorsugárzók Uniója bejelentette, hogy 2020-ban nem tudják megrendezni a versenyt a COVID–19-koronavírus-világjárvány miatt. Az ír műsorsugárzó jóvoltából az énekesnő lehetőséget kapott az ország képviseletére a következő évben egy új versenydallal. 2021. február 19-én vált hivatalossá a dal címe, míg a versenydalt csak február 26-án mutatták be a dalfesztivál hivatalos YouTube-csatornáján.